Gini-kerroin
Gini-kertoimella voidaan mitata matemaattisesti tietyn jakauman epätasaisuutta. Yleisimmin Gini-kerrointa käytetään kuvaamaan tuloerojen suuruutta. Kertoimen kehitti italialainen tilastotieteilijä Corrado Gini vuonna 1912.
Geenimutaatio
Geenimutaatio on mikä tahansa DNA-molekyylissä tapahtunut mutaatio, joka tapahtuu jonkun geenin alueella. Yleisin geenimutaatio on DNA:n nukleotidin emäsosan vaihtuminen eli pistemutaatio. Laajemman geenimutaation erottaminen kromosomimutaatiosta on usein vaikeaa, sillä niiden rajaa ei ole tarkasti määritelty.